Jøder opfører sig som dyr og er kujoner, skriver klasselærer på muslimsk friskole på Facebook.

En dansk konvertit, der er lærer på en muslimsk friskole, raser mod jøder og vantro på sin facebookprofil.

BT kan i dag afsløre, at skolelærer Naji Dyndgaard på Al Quds Skole i København skriver antisemitiske opslag på Facebook og taler imod, at muslimer samarbejder med danske myndigheder.

Sådan gjorde vi Talskvinde for organisationen Frit Iran, Jaleh Tavakoli, har gjort BT bekendt med, at skolelærer i 8. klasse på Al Quds Skole Naji Dyndgaard har antisemitiske opslag på sin facebookprofil. BT har set opslagene på facebook og fremlagt informationerne for en ekspert.

Han skriver blandt andet, at jøderne i Israel generelt opfører sig ligesom dyr. At jøder og kuffar (vantro, red.) er kujoner. Og at han gad vide, hvordan jøderne i Israel ville reagere, hvis de stod over for en veludrustet muslimsk hær.

»Så havde man nok kun set bremsesporene fra deres underhylere - efterladt på jorden, i deres desperate flugt fra døden,« skriver Naji Dyndgaard, en dansk konvertit, der underviser i 8. klasse på skolen.

Mandag kunne BT afsløre, at lederen af Al Quds Skole, Waleed Houji, havde billeder fra terrororganisationen Hamas på sin facebookprofil. Det er så alvorligt, at skolen nu vil blive undersøgt, sagde undervisningsminister Merete Riisager (LA).

Det kommer i kølvandet på en række andre afsløringer om en anden muslimsk friskole i København, Nord-Vest Privatskole, som lige nu bliver undersøgt af Styrelsen for Undervisning og Kvalitet.

Begge skoler får omkring 75 procent af deres udgifter betalt af staten og skal derfor leve op til krav om at undervise i demokratiske værdier som frihed og folkestyre.

Terrorforsker og anti-radikaliseringsekspert Magnus Ranstorp har sammen med BT undersøgt Naji Dyndgaards facebookprofil.

Talskvinde for organisationen Frit Iran, Jaleh Tavakoli, har gjort BT bekendt med, at skolelærer i 8. klasse på Al Quds Skole Naji Dyndgaard har lagt Hamas-propaganda på sin facebookprofil. BT har set opslagene på facebook og fremlagt informationerne for eksperter, der har analyseret billederne. Vis mere Talskvinde for organisationen Frit Iran, Jaleh Tavakoli, har gjort BT bekendt med, at skolelærer i 8. klasse på Al Quds Skole Naji Dyndgaard har lagt Hamas-propaganda på sin facebookprofil. BT har set opslagene på facebook og fremlagt informationerne for eksperter, der har analyseret billederne.



»Det her er alvorligt, og det er især bekymrende, fordi han har indflydelse på sine elever. Hvis det er hans private holdninger, hvad underviser han så børnene i klasseværelset?,« siger Magnus Ranstorp, der er arkitekten bag anti-radikaliseringsprogrammet i Københavns Kommune. Han ser flere problemer ved lærerens synspunkter.



»Der er antisemitisme, som aldrig er acceptabelt, og det han siger, kan være ulovligt. Uanset hvad kommer han med tilskyndelse til antisemitisme. Derudover deler han materiale fra Hizb ut Tahrir og bliver ved med at bruge salafistiske udtryk som ‘kuffar’, der betyder vantro,« forklarer Magnus Ranstorp, der mener, at myndighederne bør tage affære.



»Når skolen får offentlig støtte, bliver det også et offentligt problem. Hvis han underviser børnene de her ting, bør myndighederne undersøge det til bunds,« mener Magnus Ranstorp.

Talskvinde for organisationen Frit Iran, Jaleh Tavakoli, har gjort BT bekendt med, at skolelærer i 8. klasse på Al Quds Skole Naji Dyndgaard har lagt Hamas-propaganda på sin facebookprofil. BT har set opslagene på facebook og fremlagt informationerne for eksperter, der har analyseret billederne. Vis mere Talskvinde for organisationen Frit Iran, Jaleh Tavakoli, har gjort BT bekendt med, at skolelærer i 8. klasse på Al Quds Skole Naji Dyndgaard har lagt Hamas-propaganda på sin facebookprofil. BT har set opslagene på facebook og fremlagt informationerne for eksperter, der har analyseret billederne.

Talskvinde for organisationen Frit Iran, Jaleh Tavakoli, har gjort BT bekendt med, at skolelærer i 8. klasse på Al Quds Skole Naji Dyndgaard har lagt Hamas-propaganda på sin facebookprofil. BT har set opslagene på facebook og fremlagt informationerne for eksperter, der har analyseret billederne. Vis mere Talskvinde for organisationen Frit Iran, Jaleh Tavakoli, har gjort BT bekendt med, at skolelærer i 8. klasse på Al Quds Skole Naji Dyndgaard har lagt Hamas-propaganda på sin facebookprofil. BT har set opslagene på facebook og fremlagt informationerne for eksperter, der har analyseret billederne.

Udover sine kommentarer om jøder er Naji Dyndgaard imod, at muslimer samarbejder med de danske myndigheder. Han citerer først Koranen og skriver så:

»Hvordan kan man, efter bare at have læst ovenstående, så overhovedet få sig selv til at tænke på, at samarbejde med den danske kuffar- (Kristne) efterretningstjeneste.«

BT har forgæves forsøgt at få en kommentar fra Naji Dyndgaard. Men på sin facebookprofil har han kommenteret sagen. Her indleder han sin kommentar med:

»Den underlødige presse "Berlingske Media" prøver igen desperat på, at undergrave og mistænkeliggøre alt, hvad man udtaler sig om,« skriver læreren og fortsætter:

»Man må ifølge pressen ikke have andre politiske holdninger end pressen selv - eller den siddende regering. Og her er pressen så fuldstændigt ligeglad med ytringsfrihed når det kommer til en Muslims ytringer!.«

Længere nede i sin kommentar skriver Naji Dyndgaard: »Og nu er "Berlingske Media" altså igen på krigsstien - og vil åbenbart igangsætte et personangreb og starte en hetz imod undertegnede, fordi jeg har nogle klare og entydige politiske holdninger, er skolelærer, samt opfordrer Muslimerne til at engagere sig politisk og Juridisk imod de uretfærdigheder der overgås imod dem i Danmark.«

Torsdag besøgte BT skolen for at få et interview med Naji Dyndgaard og med lederen af skolen, Waleed Houji. Men det nægtede skolelederen med den begrundelse, at han ikke havde tid - hverken torsdag eller fredag. I stedet henviste han til Dansk Friskoleforening.

Derfor har BT fremlagt informationerne for foreningens formand, Peter Bendix Pedersen.

»Det er alvorligt, når folk deler anti-demokratisk materiale på sociale medier og samtidigt spiller en rolle på en skole. I den konkrete sag må statens tilsyn undersøge til bunds, hvorvidt disse fund spiller en rolle i forhold til skolens undervisning eller ej,« siger han.